- Unormalt høyt sykefravær blant vektere på Gardemoen
I dag ba OSL publikum om å møte en halvtime før de egentlig skulle. Det på grunn av at ekstra mange reiser i forbindelse med ferieavvikling, men også fordi de innfører nytt slusesystem. I tillegg opplyser OSL om at det har vært unormalt høyt sykefravær blant vekterne på Gardermoen. - Akkurat nå er kø-tiden nede på tre minutter, men vi vet det kommer flere reisende senere i dag, sier pressesjef Vegar Gystad til VG. Tidligere i dag har det vært lange køer på flyplassen, og det ble også iverksatt en ekstra sikkerhetkontroll av alle passasjerer på «Non-Schengen»-området etter at en mann klarte å komme seg gjennom passkontrollen uten å bli kontrollert tilstrekkelig. - Hvorfor skjer dette på Gardemoen nå?- Det er et unormalt høyt tall. Jeg vil ikke spekulere i hvorfor så mange er sykemeldt, sier pressesjefen, som opplyser at det var skulle vært rundt 250 vektere på jobb i går, og at det under normale omstendigheter vil være nærmere sju personer sykmeldt når så mange er på jobb.Det er selskapet G4S som har ansvaret for vekterne på Gardemoen. Markeds- og kommunikasjonsdirektør Ådne Mauritzen mener ferien er årsaken til lange køer og mannen som unnslapp kontrollen i dag. - I går var det en periode på to timer da den ene slusen var stengt som følge av sykefraværet. Ellers har stort sett alle slusene vært oppe, i går og i dag, kun stengt i korte perioder for å legge gummimatter på gulvet, sier han. - OSL har også innført et nytt system, blant annet med en familiesluse, som er nytt for vektere og passasjerer, sier han.- Vi har en arbeidsstyrke på 750 vektere, så det er nok av personale å ta av, forsikrer han.Klubbleder for vekterne på Gardermoen, Knut Marius Gorder, mener det har vært høyt sykefravær, men ikke uvanlig høyt. - Er dette noen form for aksjonering fra dere? - Ikke som jeg kjenner til. - Så dere er fornøyd med forholdene slik de er nå? - I alle bedrifter er det noe å ta tak i. Slik er det til oss også, men det er ikke noe mer konfliktfylt nå enn til vanlig, sier Gorder, som mener at også andre faktorer som ferieavvikling og nye sluser er grunnen til kødannelsene.En glipp i kontrollen i dag førte til at mange passasjerer måtte bli sjekket om igjen, da en mann kom seg helt gjennom passkontrollen uten å ha blitt sjekket tilstrekkelig. - At mannen kom seg gjennom passkontrollen er ikke vanlig, og skal ikke skje, forsikrer Mauritzen. Mauritzen opplyser at køen i går på det verste var på 13 minutter og i dag på 15 minutter gjennom sikkerhetskontrollen. Hverken flyplassen i Bergen, Stavanger eller Trondheim har hatt problemer med kø i dag, opplyser de selv, når VG ringer.
Både i går og i dag har det vært lang kø på Gardermoen. I går måtte flyplassen stenge ei sluse på grunn av sykdom.